Nr. 10.441 din 16.05.2017 Aprobat,

Primar,

Ing. Morar Costan

**Referat de aprobare**

la Proiectul de hotărâre privind aprobarea contului de execuție al bugetului local, al bugetului instituțiilor publice finanțate din venituri proprii și subvenții și al fondurilor externe nerambursabile pe trim I al anului 2017

1. Motivul adoptării proiectului de hotărâre:

În conformitate cu prevederila pct.25, alin 12 din OUG nr.63/30.06.2010 pentru modificarea și completarea Legii nr.273/2006, privind finanțele publice locale, ordonatorii principali de credite au obligația de a prezenta trimestrialîn ședință publică, spre analiză și aprobare de către autoritățile deliberative execuția bugetelor întocmite pe cele două secțiuni, cu scopul de a redimensiona cheltuielile în raport cu gradul de colectare a veniturilor, astfel încât la sfîrșitul anului:

* Să nu înregistreze plăți restante
* Diferența dintre suma veniturilor încasate și excedentul anilor anteriori utilizat pentru finanțarea exercițiului bugetar curent, pe de o parte, și suma plățilot efectuate și a plăților restante, pe de altă parte, să fie mai mare decât zero.

În conformitate cu Legea nr.6 din 16 februarie 2017 privind bugetul de stat pe anul 2017 și cu Legea nr.273/2006 privind finanțele publice locale, cu modificările și completările ulterioare, Municipiul Dej a aprobat, prin Hotărârea Consiliului Local nr. 24 din 28.02.2017 bugetul general consolidat de venituri și cheltuieli al municipiului Dej pe anul 2017, pe capitole, subcapitole, titluri, articole și alineate.

Contul de execuție la 31.03.2017 al bugetului consolidat de venituri și cheltuieli al municipiului Dej este prezentat mai jos pe cele două tipuri de bugete care îl compun:

1. Bugetul local
2. Bugetul instituțiilor publice finanțate din venituri proprii și subvenții
3. **BUGETUL LOCAL**

În ceea ce privește bugetul local al municipiului Dej, prezentăm mai jos situația prevederilor bugetare și a încasarilor pe parte de venituri la data de 31.03.2017 respectiv pe parte de cheltuieli prevederile bugetare și plățile aferente la data de 31.03.2017 pe cele două secțiuni.

**La partea de venituri**

1.Prevederi bugetare anuale 93.432.000,00 lei

2..Prevederi bugetare trimestriale 19.928.970,00 lei.

3.Incasări realizate 24.552.559,00 lei.

**A.Secțiunea de funcționare**

1.Prevederi bugetare anuale 69.501.450,00 lei

2..Prevederi bugetare trimestriale 18.454.320,00 lei.

3.Incasări realizate 21.428.824,00 lei.

**B.Secțiunea de dezvoltare**

1.Prevederi bugetare anuale 23.930.550,00 lei

2..Prevederi bugetare trimestriale 1.474.650,00 lei.

3.Incasări realizate 3.123.735,00 lei.

**La partea de cheltuieli**

1.Credite bugetare anuale 95.372.220,00 lei

2.Credite bugetare trimestriale 21.869.190,00 lei.

3. Plăţi efectuate 16.518.750,00 lei

**A.sectiunea de funcționare**

1.Credite bugetare anule 69.501.450,00 lei

2.Credite bugetare trimestriale 18.454.320,00 lei

3. Plăţi efectuate 14.993.480,00 lei

**B.sectiunea de dezvoltare**

1.Credite bugetre anuale 25.870.770,00 lei.

2.Credite bugetare trimestriale 3.414.870,00 lei.

3. Plăţi efectuate 1.525.270,00 lei

Contul de execuție al bugetului local la trim I 2017 este prezentat în anexele nr.1, 1a, 1b cu partea de venituri, pe cele două secțiuni și în anexele 2, 2a,2b cu partea de cheltuieli, de asemenea defalcate pe cele două secțiuni. Având în vedere prevederile Ordinului comun al ministrului administrației ți internelor și al ministrului finanțelor publice nr.244/2.651/2010 prin care a fost aprobată metodologia privind stabilirea indicatorilor cu privire la execuția bugetelor locale, prezentăm în tabelul de mai jos calculul indicatorilor econommico-financiari privind execuția bugetului local al municipiului Dej pe anul 2017.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| **VENITURI** | | | | | |
|
| **Nr. Crt** | **Indicatori sinteza** | **Formula de calcul** | **Sume** | **Procent** | **Perioada** |
| 1 | Gradul de realizare a veniturilor | Venituri totale incasate | 24303782 | 121,95% | Trimestrial |
|  |  | Venituri totale programate | 19928970 |
| 2 | Gradul de realizare a veniturilor proprii | Venituri proprii incasate | 15480908 | 139,37% | Trimestrial |
|  |  | Venituri proprii programate | 11107970 |
| 3 | Gradul de finantare din venituri proprii | Venituri proprii incasate | 15480908 | 63,70% | Trimestrial |
|  |  | Venituri totale incasate | 24303782 |
| 4 | Gradul de autofinantare | Venituri proprii incasate (exclusiv cote) | 9729896 | 40,03% | Trimestrial |
|  |  | Venituri totale incasate | 24303782 |
| 5 | Venituri proprii incasate per capita | Venituri proprii incasate |  |  | Anual |
|  |  | Numar de locuitori |  |
| 6 | Gradul de realizare a impozitelor pe proprietate | Venituri din impozite pe proprietate incasate |  |  | Anual |
|  |  | Venituri din impozite pe proprietate programate |  |
| 7 | Gradul de dependenta al bugetului local fata de bugetul de stat | Incasari din surse primite de la bugetul de stat |  |  | Anual |
|  |  | Venituri totale incasate |  |
| 8 | Gradul de autonomie decizionala | Venituri depersonalizate incasate | 15833908 | 65,15% | Trimestrial |
|  |  | Venituri totale incasate | 24303782 |
| 9 | Estimatul anual din venituri fiscale |  |  |  |  |
| a) | Coeficient de realizare a veniturilor fiscale in anul anterior (se calculeaza trimestrial) | Venituri fiscale cumulate an anterior (trim I,II,III) | 1026914 | 0,16 |  |
|  |  | Total incasari venituri fiscale an anterior | 6310218 |  |
| b) | Estimatul anual din venituri fiscale | Venituri fiscale cumulate an de calcul (trim I,II,III) | 6526883 | 40793018,75 |  |
|  |  | coeficient | 0,16 |  |

|  |  |  |  |  |  |
| --- | --- | --- | --- | --- | --- |
| **CHELTUIELI** | | | | | |
|
| **Nr. Crt** | **Indicatori sinteza** | **Formula de calcul** | **Sume** | **Procent** | **Perioada** |
| 1 | Rigiditatea cheltuielilor | Plati aferente cheltuielilor de personal |  |  | Anual |
|  |  | Total plati |  |
| 2 | Ponderea sectiunii de functionare | Plati aferente sectiunii de functionare | 14993481 | 90,77% | Trimestrial |
|  |  | Total plati | 16518746 |
| 3 | Ponderea sectiunii de dezvoltare | Plati aferente sectiunii de dezvoltare | 1525266 | 9,23% | Trimestrial |
|  |  | Total plati | 16518746 |
| 4 | Ponderea serviciului datoriei publice | Serviciul datoriei publice locale |  |  | Anual |
|  |  | Total plati |  |
| 5 | Deficitul sectiunii de functionare | (plati efectuate + plati restante) - venituri incasate | -6070552 |  | Trimestrial |
| 6 | Deficitul sectiunii de dezvoltare | (plati efectuate + plati restante) - venituri incasate | -1598470 |  | Trimestrial |

|  |  |
| --- | --- |
| DENUMIREA INDICATORILOR | TOTAL |
| **PLĂŢI RESTANTE - TOTAL (rd. 150 + 300), din care:** | **116.013,00** |
| **- sub 30 de zile (rd. 151 + 301)** | 47.283,00 |
| **- peste 30 de zile (rd. 152 + 302)** | 68.730,00 |
| **- peste 90 de zile (rd. 153 + 303)** |  |
| **- peste 120 zile (rd. 154 + 304)** |  |
| **- peste 1 an (rd. 155 + 305)** |  |

Plățile restante reprezintă plăți restante către furnizori și sunt compuse din:

* Suma de 3.541 lei aferenta Grădiniței cu program prelungit Paradisul Piticilor Dej reprezentând facturi de alimente neachitate la scadență, depășirea fiind de sub 30 zile
* Suma de 112.472 lei aferentă Municipiului Dej – Activitate Economică reprezentând facturi a căror scadență este atât de sub 30 zile cât și peste 30 zile.

La sfârșitul anului 2017 se înregistrază o bună corelare a prevederilor bugetare cu gradul de încasare a veniturilor și a plăților efectuate, deschiderile de credite bugetare asigurând necesarul pentru efectuarea plăților în vederea funcționării în bune condiții a tuturor instituțiilor din subordine și conform obiectivelor propuse. Creditele bugetare aprobate au fost utilizate pentru finanțarea activităților, acțiunilor și programelor aflate în competența municipiului Dej, gestionate direct sau prin instituțiile subordonate.

1. **Bugetul instituțiilor publice finanțate din venituri proprii și subvenții**

Contul de execuție al bugetului institițiilor publice finanțate din venituri proprii și subvenții este prezentat în anexa nr.3 cu partea de venituri, pe cele două secțiuni și în anexa 4, cu partea de cheltuieli, de asemenea defalcate pe cele două secțiuni.

Instituțiile publice finanțate din venituri proprii și subvenții au înregistrat la sfârșitul trimestrului I al anului 2017, următorii indicatori economico-financiari:

Venituri totale 10.285,91 mii lei din care

Secțiunea de funcționare – 10.263,31 mii lei

Sectiunea de dezvoltare – 22,60 mii lei

Cheltuieli totale – 8.923,32 mii lei

Secțiunea de funcționare – 8.918,12 mii lei

Sectiunea de dezvoltare – 5,20 mii lei

Contul de execuție al bugetului institițiilor publice finanțate din venituri proprii și subvenții este compus din două surse de finanțare respectiv

1. sursa E unde sunt cuprinse execuțiile

- unităților de învățământ preuniversitar de stat finanțate integral din venituri proprii

- Activitatea economică a municipiului Dej, respectiv Baza de tratament TOROC, Administrare piețe, Administrare cimitire și formația Recuperare, reciclare Compost

1. Sursa F respectiv Spitalul Municipal Dej
2. **Contul de execuție al bugetului instituțiilor publice finanțate din venituri proprii și subvenții aferent sursei E** este prezentat în anexa 5 la parte de venituri și 6 la parte de cheltuieli defalcate pe cele două secțiuni, iar indicatorii economico-financiari la sfârșitul trim.I 2017 se prezintă astfel:

Venituri totale 710,37 mii lei din care

Secțiunea de funcționare – 695,48 mii lei

Sectiunea de dezvoltare – 14,89 mii lei

Cheltuieli totale – 622,93 mii lei

Secțiunea de funcționare – 617,73 mii lei

Sectiunea de dezvoltare – 5,20 mii lei

Din analiza indicatorilor cuprinși în anexele 5a, 5b, rezultă o încasare a veniturilor totale în procent de 71,07% față de programarea la trim I 2017 respectiv 72,24% la unitățile de învățământ(anexa 5a) și 70,30% la Activitățile economice ale municipiului Dej în timp ce cheltuielile au fost realizate în procent de 59,23 % față de programarea la trim I 2017 respectiv 51,76% la unitățile de învățământ (anexa 6a) și 64,86% la Activitățile economice ale municipiului Dej (anexa 6b) .

1. **Contul de execuție al bugetului instituțiilor publice finanțate din venituri proprii și subvenții aferent Sursa F respectiv Spitalul Municipal Dej** este prezentat în anexele 7 la parte de venituri și 8 la parte de cheltuieli defalcate pe cele două secțiuni, iar indicatorii economico-financiari la la trim I 2017 se prezintă astfel:

Venituri totale 9.575,54 mii lei din care

Secțiunea de funcționare – 9.567,83 mii lei

Sectiunea de dezvoltare – 7.708 mii lei

Cheltuieli totale – 8.303,39 mii lei

Secțiunea de funcționare – 8.303,39 mii lei

Sectiunea de dezvoltare – 0 mii lei

Din analiza indicatorilor cuprinși în anexele 7 si 8, rezultă o încasare a veniturilor totale în procent de 83,31% față de programarea la trim I 2017 în timp ce cheltuielile au fost realizate în procent de 66,59 % față de programarea la trim I 2017.

Ținând cont de argumentele prezentate mai sus, considerăm necesară și oprtună propunerea privind aprobarea contului de execuție al bugetului local și al bugetului instituțiilor publice finanțate din venituri proprii și subvenții la trim I 2017.

Precizăm faptul că în situația acestui proiect de hotărâre sunt incidente următoarele prevederi, în a căror implementare și aplicare a fost elaborat acest proiect, după cum urmează:

* Art.91 alin.(3) lit.a) din Legea administrației publice locale nr.215/2001, republicată, cu modificările și completările ulterioare
* Art.49 alin.(12) din Legea finanțelor publice locale nr.273/2006, cu modificările și completările ulterioare
* Ordinul nr.244/2651/2010 al ministrului administrației și inetrnelor și al ministrului finanțelor publice pentru aprobarea metodologiilor de aplicre a prevederilor art.14 alin.(7), ale art.57, alin(21) și ale art.76 alin(1), lit.e) din Legea nr.273/2006 privind finanțele publice locale.

Serviciul Buget Contabilitate,

Ec. Cuzdriorean Gabriela